Turid Knaak (s. 24. tammikuuta 1991) on saksalainen jalkapalloilija. Hän on pelipaikaltaan keskikenttäpelaaja. Hän on pelannut Saksan maajoukkueessa vuoden 2019 MM-kilpailujen päättyessä kahdeksan maaottelua ja tehnyt niissä yhden maalin. Hän esiintyi ensimmäisen kerran maajoukkueessa huhtikuussa 2018 Sloveniaa vastaan. MM-kilpailuissa 2019 hän kuului Saksan joukkueeseen mutta ei päässyt turnauksessa pelaamaan.